คือหนูปวดฟันกรามซี่ล่างขวา ซี่ที่2 ปวดมาสัก5วันแล้วค่ะ คือหนูอยากถอนแต่บอกให้รอให้หายปวดก่อนทำไงถึงจะหายค่ะ คือฝันหนูผุค่ะ
สวัสดีค่ะ อาการปวดฟันกรามดังกล่าวมานั้น อาจจะเกิดจากการมีฟันผุ รากประสาทอักเสบ เหงือกอักเสบ หรือฟันคุดซึ่งหากปวดบวมและอักเสบมาก แพทย์อาจจะจ่ายยาแก้ปวด ยาแก้อักเสบ หรือยาฆ่าเชื้อร่วมด้วยกรณีตรวจดูแล้วสงสัยการติดเชื้อซ้ำซ้อนจากฟันที่ผุ และหากอาการทุเลาแล้วน่าจะนัดทำการผ่าตัดให้อีกครั้ง หรือในบางกรณีที่แพทย์พิจารณาแล้วว่าไม่ได้เป็นอุปสรรคในการผ่าออก ก็อาจจะทำการรักษาฟันที่ผุโดยการอุดหรือถอนออกให้เลย เป็นกรณีไปแนะนำพบทันตแพทย์เพื่อประเมินรอยโรคเพิ่มเติมอีกครั้ง ระหว่างนี้กินยาแก้ปวด ยาแก้อักเสบ รับประทานอาหารอ่อนๆ และแปรงฟัน 2 ครั้งเช้าเย็น